କେନ୍ଦ୍ରାପଡ଼ା, ଅକ୍ଟୋବର ୨୧ (ଲୋକାଲ ୱାୟାର): ଗହୀରମଥା ସାମୁଦ୍ରିକ ଅଭୟାରଣ୍ୟର ସୀମା ଖୁବ ଶୀଘ୍ର ନିର୍ଦ୍ଧାରଣ କରାଯିବ ।
କେନ୍ଦ୍ରାପଡା ଜିଲ୍ଲାର ଭିତର କନିକା ଜାତୀୟ ଉଦ୍ୟାନ ଭିତରେ ଥିବା ଏହି ଅଭୟାରଣ୍ୟ ସାମୁଦ୍ରିକ କଇଁଚଙ୍କ ପାଇଁ ବିଶ୍ୱର ସବୁଠାରୁ ବଡ଼ ଆଶ୍ରୟ ସ୍ଥଳୀ ।
ଅଲିଭ ରିଡଲେ କଇଁଚ ସାମୂହିକ ଅଣ୍ଡାଦାନ ପାଇଁଆସିବା ପୂର୍ବରୁ ସୀମା ନିର୍ଦ୍ଧାରଣ ହେବ ବୋଲି ଭିତରକନିକା ଡିଏଫଓ ବିକାଶ ରଞ୍ଜନ ଦାଶ କହିଛନ୍ତି ।
୨୦୨୦-୨୧ ପାଇଁ ସାମୁଦ୍ରିକ ଅଲିଭ ରିଡଲେ କଇଁଚଙ୍କ ସୁରକ୍ଷା ଓ ସଂରକ୍ଷଣ ସମ୍ପର୍କରେ ସ୍ୱେଚ୍ଛାସେବୀ ସଂଗଠନ ଓ ସିବିଓମାନଙ୍କୁ ନେଇ କେନ୍ଦ୍ରାପଡାରେ ଆୟୋଜିତ ରାଜ୍ୟସ୍ତରୀୟ ବୈଠକରେ ସେ ଏହା କହିଛନ୍ତି ।
ହୁକିଟୋଲା ଠାରୁ ଧାମରା ପର୍ଯ୍ୟନ୍ତ ଅଭୟାରଣ୍ୟର ୬୮ କିଲୋମିଟର ଅଂଚଳରେ ଭାସମାନ ଭେଳା ପକାଇ ଅଭୟାରଣ୍ୟରୁ ମାଛ ଧରିବା ରୋକାଯିବ ।
ସମୁଦ୍ର କଇଁଛଙ୍କୁ ସୁରକ୍ଷା ଦେବା ପାଇଁ ରାଜ୍ୟ ସରକାର ପ୍ରତି ବର୍ଷ ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ଅଭୟାରଣ୍ୟ ଅଂଚଳରେ ମାଛ ଧରାକୁ ବେଆଇନ ଘୋଷଣା କରନ୍ତି ।
ଏସବୁ ସତ୍ୱେ କିଛି ମତ୍ସ୍ୟଜୀବି ଅଜାଣତରେ ଅଭୟାରଣ୍ୟରେ ପଶି ମାଛ ଧରି ଗିରଫ ହେଉଛନ୍ତି । ତେବେ ସୀମା ନିର୍ଦ୍ଧାରଣ ହେଲେ ଏହି ସମସ୍ୟା ଅନେକାଂଶରେ କମିବ ବୋଲି ଡିଏଫଓ କହିଛନ୍ତି ।
ଗତବର୍ଷ ନାସି-୧ ଓ ନାସି-୨ ଦ୍ୱୀପରେ ପ୍ରାୟ ୪,୦୭୦୨୦ କଇଁଛ ଅଣ୍ଡା ଦେଇଥିଲେ । ବନ ବିଭାଗ ଦୁଇ ବର୍ଷ ତଳେ ୧୫ଟି ଭେଳା ସାହାଯ୍ୟରେ ମାଛଧରା ପ୍ରତିବନ୍ଧକ ଅଞ୍ଚଳ ନିର୍ଦ୍ଧାରଣ କରିଥିଲା ।
ହେଲେ ସେଗୁଡିକ ଭାସି ଯାଇଥିବାରୁ ୧୦୦ଟି ଭଲ ମାନର ଭେଳା ରଖିବାକୁ ମତ୍ସ୍ୟଜୀବୀମାନେ ଦାବି କରିଛନ୍ତି ।
ଠିକ ଭାବେ ସୀମା ନିର୍ଦ୍ଧାରଣ ହେଉନଥିବାରୁ ମତ୍ସ୍ୟଜୀବୀମାନେ ସମସ୍ୟା ଭୋଗୁଛନ୍ତି ବୋଲି ଓଡିଶା ମତ୍ସ୍ୟଜୀବି ଫୋରମର ସମ୍ପାଦକ କୃଷ୍ଣଚନ୍ଦ୍ର ସ୍ୱାଇଁ କହିଛନ୍ତି ।
ରାଜ୍ୟ ସରକାର ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ଅଭୟାରଣ୍ୟ ଅଞ୍ଚଳରେ ମାଛ ଧରାକୁ ବେଆଇନ ଘୋଷଣା କରୁଥିଲେ ମଧ୍ୟ କେନ୍ଦ୍ରୀୟ କମିଟିର ନିଦେ୍ର୍ଦଶ ପାଳନ କରୁନାହାନ୍ତି ।
ମତ୍ସ୍ୟଜୀବୀଙ୍କୁ ବିକଳ୍ପ ରୋଜଗାର ଯୋଗାଇବା ପାଇଁ ଏଥିରେ ବ୍ୟବସ୍ଥା ରହିଛି । କର୍ତ୍ତୃପକ୍ଷ କଇଁଚ ସୁରକ୍ଷାରେ ଲାଗିଥିବା ବେଳେ ୫ ହଜାର ମତ୍ସ୍ୟଜୀବିଙ୍କ ଜୀବିକା ସଙ୍କଟରେ ବୋଲି ସ୍ୱାଇଁ କହିଛନ୍ତି ।
କଇଁଚ ଆସିବା ପୂର୍ବରୁ ଗହୀରମଥା ମୁହାଣ ପରିସ୍ଥାର କରିବାକୁ ପରିବେଶବିତ୍ ମାନଙ୍କ ସାହାଯ୍ୟ ନିଆଯିବ ବୋଲି ଆଞ୍ଚଳିକ ମୁଖ୍ୟ ବନ ସଂରକ୍ଷକ ମନୋଜ ମହାପାତ୍ର କହିଛନ୍ତି ।
ଏହି ବୈଠକରେ ଓଡିଶା ବନ୍ୟପ୍ରାଣୀ ସମିତିର ସମ୍ପାଦକ ବିଶ୍ୱଜିତ ମହାନ୍ତି, ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳବଣ ସଂରକ୍ଷଣ ସମିତିର ସମ୍ପାଦକ ହେମନ୍ତ ରାଉତ ଓ ଅନ୍ୟ ପରିବେଶବିତ୍ମାନେ ଭାଗ ନେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
